
ΨΗΦΙΣΜΑ – ΥΠΟΜΝΗΜΑ 
Οι παρακάτω ομοσπονδίες και σωματεία ΕΒΕ διεκδικούμε από την κυβέρνηση και το υπ. Εργασίας  
ΠΡΟΣΤΑΣΙΑ ΤΟΥ ΕΙΣΟΔΗΜΑΤΟΣ ΜΑΣ ΣΤΗΝ ΑΣΘΕΝΕΙΑ ΚΑΙ ΤΟ ΑΤΥΧΗΜΑ
ΕΝΙΣΧΥΣΗ ΤΟΥ ΚΟΙΝΩΝΙΚΟΥ ΧΑΡΑΚΤΗΡΑ ΤΗΣ ΑΣΦΑΛΙΣΗΣ

Γνωρίζουμε πολύ καλά, πόσο μακριά από τους πραγματικές ανάγκες βρίσκεται το σύστημα υγείας, πόσο αντιλαϊκό είναι το ασφαλιστικό σύστημα.
Δεν έχουμε το «δικαίωμα» να αρρωστήσουμε, γιατί το ταμείο δε καλύπτει αποζημίωση για όσες ημέρες αδυνατούμε να εργαστούμε σε περίπτωση ασθένειας. Το χαμένο εισόδημα δεν αναπληρώνεται και υποχρεωνόμαστε να εργαζόμαστε ακόμα και άρρωστοι.
Το ίδιο και σε περίπτωση εργατικού ατυχήματος. Η αποζημίωση ξεκινά μετά από ένα μήνα απουσίας από την εργασία. Πως θα επιβιώσουμε μέχρι τότε; Ο απαραίτητος χρόνος ανάρρωσης δεν μπορεί να τηρηθεί γιατί οι υποχρεώσεις τρέχουν, τα χρέη διογκώνονται. Μισό-αποθεραπευμένοι υποχρεωνόμαστε να ξανάπαμε στην δουλειά.  Και αν υπάρχουν χρέη στο ασφαλιστικό ταμείο δεν χορηγείται ούτε αυτή η μίζερη αποζημίωση. Οι προϋποθέσεις αυτές έχουν τεθεί με στόχο να μειώσουν με τεχνητό τρόπο τους δικαιούχους και δεν προσφέρουν καμία λύση.
Η «άδεια» από την εργασία, για ασθένεια ή ατύχημα, που αποτελεί μια ζωτική ανάγκη για τους αυτοαπασχολούμενους, δεν έχει κανένα περιεχόμενο με τα μέτρα που ισχύουν.
Απαιτούμε αλλαγή των αντιλαϊκών ρυθμίσεων
Η υποβάθμιση της πρωτοβάθμιας φροντίδας υγείας μας υποχρεώνει είτε να στηθούμε στις ατελείωτες ουρές των εξωτερικών ιατρείων των νοσοκομείων, είτε να καταφύγουμε στους ιδιώτες, με την συνεπακόλουθη οικονομική αιμορραγία. Ο εκβιασμός είναι απροκάλυπτος και η υγεία μας γίνεται χρυσοφόρο εμπόρευμα.
Σήμερα, με την κατάσταση που επικρατεί στο δημόσιο σύστημα υγείας, λόγω τους κυβερνητικής πολιτικής για την πανδημία, που έχει μετατρέψει σχεδόν κάθε νοσοκομείο σε νοσηλευτικό ίδρυμα «μιας νόσου», η κατάσταση χειροτέρεψε. Συνάδελφοί μας με χρόνια νοσήματα ή σοβαρά προβλήματα υγείας βρίσκονται σε αδιέξοδο. Πέφτουν στα νυχιά του ιδιωτικού τομέα της υγείας, που κερδοσκοπεί εκμεταλλευόμενο κάθε επείγουσα ανάγκη περίθαλψης, κάθε χρόνια ασθένεια που απαιτεί τακτική νοσηλεία. 
[bookmark: _Hlk72362280]Καταγγέλλουμε τη πολιτική περικοπής δαπανών για την Δημόσια Υγεία.
Η κατάσταση θα γίνει ακόμα χειρότερη με την είσοδο των ασφαλιστικών εταιρειών στο ασφαλιστικό σύστημα με τους περιωνύμους «τρεις πυλώνες» που έχουν θεσμοθετηθεί. Οι ασφαλιστικές εταιρείες και τα συμβόλαιά τους, δεν βοήθησαν κανένα αυτοαπασχολούμενο, κανέναν εργαζόμενο στην διάρκεια της πανδημίας.
[bookmark: _Hlk63722032]Οι πολιτικές εμπορευματοποίησης του συστήματος υγείας που  έχουν συμφωνηθεί από τις κυβερνήσεις της Ευρωπαϊκής Ένωσης είναι αυτές που οδήγησαν τα δημόσια συστήματα υγείας σε τραγικά αδιέξοδα. Είναι οι πολιτικές, που σε συνθήκες πανδημίας, παίζουν στα ζάρια την υγεία του λαού τροφοδοτούν τα αλλεπάλληλα lockdown και τις απαγορεύσεις.
Σήμερα είμαστε πιο έμπειροι. Η πανδημία απέδειξε το παρασιτικό ρόλο του ιδιωτικού τομέα της υγείας αλλά και την ανεπάρκεια κάθε ιδιωτικού συστήματος ασφάλισης.
[bookmark: _Hlk72362675]Η υγεία και η κοινωνική ασφάλιση δεν είναι εμπόρευμα
Η κοινωνική ασφάλιση, η Δημόσια Υγεία, η στοιχειώδης προστασία της όταν αδυνατούμε να εργαστούμε από ασθένεια και ατύχημα, δε μπορεί να μπαίνει στη ζυγαριά κόστους- οφέλους. 
Καλούμε ομοσπονδίες και σωματεία να διεκδικήσουμε: 
· [bookmark: _Hlk29941175]Πλήρη αποζημίωση από την πρώτη μέρα, και όχι μετά από 30 μέρες, σε περίπτωση ατυχήματος κατά την εργασία, και για όλο το χρονικό διάστημα που απαιτείται μέχρι την πλήρη αποκατάσταση της υγείας.
· Πλήρη αποζημίωση από την πρώτη μέρα σε περίπτωση ασθένειας, όταν απαιτείται η απουσία από την εργασία, που δεν υπάρχει σήμερα για τους αυτοαπασχολουμένους, και για όλο το χρονικό διάστημα μέχρι την πλήρη αποκατάσταση της υγείας.
· Κατάργηση της ασφαλιστικής ενημερότητας για τις αποζημιώσεις λόγω ασθένειας ή ατυχήματος.
· Αναστολή των υποχρεώσεων σε ασφαλιστικό ταμείο, εφορία  ΔΕΚΟ και Τράπεζες για όσο διάστημα ο αυτοαπασχολούμενος παραμένει εκτός εργασίας.
· Δωρεάν σύγχρονη ιατροφαρμακευτική και νοσοκομειακή περίθαλψη για όλους. 
· Κατάργηση τους εισφοράς για την υγεία.
· Πρόωρη – αναπηρική σύνταξη για όσους  καταστούν ανίκανοι για εργασία.
· Βαρέα και ανθυγιεινά ένσημα σε όσους κλάδους και για όποια επαγγέλματα είναι κατοχυρωμένα για τους εργαζόμενους,  με μείωση του συντάξιμου χρόνου κατά 5 χρόνια, και εισφορές επιδοτούμενες κατά ένα μέρος από τον κρατικό προϋπολογισμό.

ΟΜΟΣΠΟΝΔΙΕΣ

ΠΟΒΣΚΞ     ΟΜΟΣΠΟΝΔΙΑ ΒΙΟΤΕΧΝΙΚΏΝ ΣΩΜΑΤΕΊΩΝ ΚΑΤΕΡΓΑΣΙΑΣ ΞΥΛΟΥ  
ΟΒΣΑ           ΟΜΟΣΠΟΝΔΙΑ ΒΙΟΤΕΧΝΙΚΏΝ ΣΩΜΑΤΕΙΩΝ ΑΤΤΙΚΗΣ             
ΟΒΥΕ          ΟΜΟΣΠΟΝΔΙΑ ΒΙΟΤΕΧΝΩΝ ΥΠΟΔΗΜΑΤΟΠΟΙΩΝ ΕΛΛΑΔΟΣ                                       
ΟΕΒΒ          ΟΜΟΣΠΟΝΔΙΑ ΒΙΟΤΕΧΝΩΝ ΒΕΡΟΙΑΣ
ΟΨΕ            ΟΜΟΣΠΟΝΔΙΑ ΨΥΚΤΙΚΩΝ ΕΛΛΑΔΟΣ
ΟΕΒΕΛ       ΟΜΟΣΠΟΝΔΙΑ ΕΠΑΓΓΕΛΜΑΤΙΩΝ ΒΙΟΤΕΧΝΩΝ ΕΜΠΟΡΩΝ ΛΕΣΒΟΥ

ΣΩΜΑΤΕΊΑ

ΣΥΝΤΕΧΝΙΑ ΕΠΙΠΛΟΠΟΙΩΝ ΚΑΙ ΞΥΛΟΥΡΓΩΝ ΚΑΤΑΣΤΗΜΑΤΑΡΧΩΝ ΑΘΗΝΩΝ ΚΑΙ ΠΡΟΑΣΤΕΙΩΝ 
ΣΩΜΑΤΕΙΟ ΑΥΤΟΑΠΑΣΧΟΛΟΎΜΕΝΩΝ ΙΔΙΟΚΤΗΤΩΝ ΦΟΡΤΗΓΩΝ ΟΔΙΚΩΝ ΜΕΤΑΦΟΡΩΝ ΠΕΡΙΦΕΡΕΙΑΣ ΑΤΤΙΚΗΣ
ΣΥΝΔΕΣΜΟΣ ΕΡΓΟΛΑΒΩΝ ΗΛΕΚΤΡΙΚΩΝ ΕΡΓΩΝ ΑΤΤΙΚΗΣ
ΣΥΝΔΕΣΜΟΣ ΕΓΚΑΤΑΣΤΑΤΩΝ ΥΔΡΑΥΛΙΚΩΝ ΑΘΗΝΑΣ
ΕΝΩΣΗ ΒΙΟΤΕΧΝΩΝ ΜΕΤΑΛΛΟΥ ΑΤΤΙΚΗΣ
ΣΩΜΑΤΕΙΟ ΚΑΤΑΣΤΗΜΑΤΑΡΧΩΝ ΚΟΥΡΕΩΝ ΚΟΜΜΩΤΩΝ 
ΕΠΙΤΡΟΠΗ ΑΓΩΝΑ ΤΑΞΙ ΑΘΗΝΑΣ

ΣΥΝΔΕΣΜΟΣ ΞΥΛΟΥΡΓΩΝ ΑΡΓΟΛΙΔΑΣ
ΣΩΜΑΤΕΙΟ ΕΠΙΠΛΟΞΥΛΟΥΡΓΩΝ ΝΟΜΟΥ ΡΟΔΟΠΗΣ
ΣΩΜΑΤΕΙΟ ΚΑΤΑΣΤΗΜΑΤΑΡΧΩΝ ΚΑΤΕΡΓΑΣΙΑΣ ΞΥΛΟΥ ΙΩΑΝΝΙΝΩΝ
ΣΩΜΑΤΕΙΟ ΕΠΙΠΛΟΠΟΙΩΝ ΞΥΛΟΥΡΓΩΝ & ΣΥΝΑΦΏΝ ΕΠΑΓΓΕΛΜΑΤΩΝ Ν. ΤΡΙΚΑΛΩΝ 
ΣΩΜΑΤΕΙΟ ΞΥΛΟΥΡΓΩΝ & ΕΠΙΠΛΟΠΟΙΩΝ Ν. ΛΑΡΙΣΑΣ
ΣΥΛΛΟΓΟΣ ΕΠΙΠΛΟΠΟΙΩΝ & ΞΥΛΟΥΡΓΩΝ Ν. ΚΑΡΔΙΤΣΑΣ
ΣΩΜΑΤΕΙΟ ΤΕΧΝΙΤΩΝ ΞΥΛΟΥΡΓΩΝ ΒΕΡΟΙΑΣ
ΣΩΜΑΤΕΙΟ ΕΠΙΠΛΟΞΥΛΟΥΡΓΩΝ ΚΑΤΑΣΤΗΜΑΤΑΡΧΩΝ Ν. ΔΡΑΜΑΣ
ΣΥΛΛΟΓΟΣ ΒΙΟΤΕΧΝΩΝ ΕΠΙΠΛΟΠΟΙΩΝ Ν. ΘΕΣΣΑΛΟΝΙΚΗΣ
ΣΩΜΑΤΕΙΟ ΕΠΑΓΓΕΛΜΑΤΙΩΝ ΚΑΤΑΣΤΗΜΑΤΑΡΧΩΝ ΞΥΛΟΥΡΓΩΝ ΜΥΤΙΛΗΝΗΣ 
ΣΩΜΑΤΕΙΟ ΕΠΙΠΛΟΞΥΛΟΥΡΓΩΝ Ν. ΕΥΒΟΙΑΣ
ΣΩΜΑΤΕΙΟ ΕΠΙΠΛΟΠΟΙΩΝ & ΞΥΛΟΥΡΓΩΝ ΑΡΤΑΣ

ΣΩΜΑΤΕΙΟ ΛΕΥΚΟΣΙΔΗΡΟΥΡΓΩΝ Ν. ΤΡΙΚΑΛΩΝ
ΣΩΜΑΤΕΙΟ ΣΙΔΗΡΟΥΡΓΩΝ & ΑΛΟΥΜΙΝΟΚΑΤΑΣΚΕΥΩΝ Ν. ΤΡΙΚΑΛΩΝ
ΣΩΜΑΤΕΙΟ ΘΕΡΜΟΥΔΡΑΥΛΙΚΏΝ Ν. ΤΡΙΚΑΛΩΝ
ΕΒΕ ΚΑΛΑΜΠΑΚΑΣ
ΕΒΕ ΦΑΡΚΑΔΩΝΑΣ
ΕΠΙΤΡΟΠΉ ΑΓΩΝΑ ΛΟΓΙΣΤΩΝ ΕΛΕΥΘΕΡΩΝ ΕΠΑΓΓΕΛΜΑΤΙΩΝ ΤΡΙΚΑΛΩΝ
 
